Jalan kaki dengan anjing

Jalan kaki dengan anjing ialah perbuatan apabila seseorang berjalan dengan anjing, biasanya dari kediaman anjing berkenaan dan kemudian kembali. Cawak lazimnya digunakan untuk ini. Kedua-dua pemilik dan haiwan peliharaan menerima banyak faedah, termasuk senaman dan pendampingan.Bumgardner, Wendy. "The Dog Diet - Dog Walkers Get Twice as Much Exercise" [Diet Anjing - Pejalan Kaki Anjing Mendapatkan Senaman Sebanyak Dua Kali Ganda] (dalam bahasa Inggeris). Dotdash Meredith. 

Perihal
Anjing dikekang dengan kolar yang mengelilingi lehernya atau abah-abah, atau dengan hanya mengikuti penjaganya dengan kebiasaan dan kawalan lisan. Lazimnya, anjing dibawa berjalan oleh penjaga atau anggota keluarga lain, tetapi terdapat juga pejalan kaki anjing profesional.

Pemilik anjing juga dapat pergi mendaki bersama dengan anjing mereka. Banyak denai mewajibkan agar anjing bercawak, atas pertimbangan untuk keselamatan anjing dan keselamatan pendaki lain.

Faedah kesihatan
Sebuah kajian oleh Universiti Negeri Michigan menunjukkan bahawa orang yang berjalan dengan anjing mereka adalah 34% lebih berkemungkinan mencapai jangkaan matlamat senaman, dengan tahap syor 150 minit bagi jalan kaki dengan anjing setiap minggu. Matthew Reeves, iaitu pengarang bersama bagi kajian itu, berkata, "Tiada peluru ajaib dalam membuat orang mencapai tanda aras tersebut tetapi jalan kaki dengan anjing mempunyai kesan yang dapat diukur."

Penyelidikan yang dijalankan oleh Universiti Australia Barat telah mencadangkan bahawa kadar lebih tinggi bagi jalan kaki dengan anjing dalam sesebuah komuniti cenderung untuk menyebabkan lebih banyak hubungan antara perseorangan dalam komuniti itu. Penyelidikan mencadangkan bahawa orang dalam komuniti memperakui dan menyapa orang lain di jalanan dan bertukar-tukar budi dengan jiran, yang mungkin dapat menggalakkan lebih banyak senaman dalam komuniti, dengan memberi haiwan peliharaan dan pemilik peluang untuk gaya hidup lebih sihat.

Pejalan kaki anjing profesional
Pejalan kaki anjing profesional, kedua-dua individu dan perniagaan, dibayar oleh pemilik anjing untuk berjalan dengan anjing mereka untuk mereka. Sesetengah pejalan kaki anjing membawa banyak anjing untuk jalan kaki sekaligus, sementara yang lain hanya membawa seekor anjing sahaja. Panjang jalan kaki mungkin berbeza mengikut baka atau permintaan pemilik, daripada jalan kaki singkat yang diniatkan untuk berlangsung tidak lebih daripada masa yang diambil untuk anjing berkenaan selesai membuang air kepada jalan kaki lebih lama dengan amaun masa spesifik yang ditetapkan oleh pemilik. "Panjang jalan kaki patut mengambil kira usia dan status kesihatan anjing berkenaan. Jalan kaki jauh (melebihi 1 jam) tidak patut dilakukan oleh anjing di bawah usia 12 bulan untuk baka lebih kecil, sehingga usia 18 bulan untuk baka besar, untuk melindungi tulang dan sendi semasa masih membesar." "Larian dengan anjing" juga semakin popular. Pelari anjing ialah golongan profesional yang berlari dengan anjing, bukannya berjalan dengannya. Di sesetengah bidang kuasa, perniagaan jalan kaki dengan anjing mesti berlesen dan mempunyai pekerja yang terlatih dalam pertolongan cemas haiwan. Perkhidmatan profesional untuk jalan kaki dengan anjing dapat diperoleh secara tempatan atau melalui perkhidmatan rujukan dalam talian. Pemerolehan jawatan sebagai pejalan kaki anjing profesional telah menjadi lebih mencabar, kerana pemohon perlu melalui latihan berpanjangan. Walau bagaimanapun, sama ada lesen atau latihan diperlukan atau tidak, semua pejalan kaki anjing yang berjalan dengan anjing orang lain mesti menyedari amalan terbaik seperti penggunaan cawak panjang tetap dan pertimbangan cuaca.

Di Amerika Syarikat, pejalan kaki anjing profesional pertama dipercayai merupakan Jim Buck, yang pada tahun 1960 melancarkan perkhidmatan jalan kaki dengan anjing di Bandar Raya New York.

Peraturan
Di United Kingdom, sesetengah bidang kuasa mungkin mewajibkan pejalan kaki anjing untuk memperoleh lesen perniagaan atau lesen pengiklanan. Peraturan lain mewajibkan pejalan kaki anjing untuk memastikan bahawa anjing berada dalam kawalan di ruang awam, tinja anjing dibersihkan, dan anjing berkenaan bukan baka terlarang.

Di Amerika Syarikat, bidang kuasa tempatan mungkin mempunyai undang-undang yang mengawal atur jalan kaki anjing profesional. Sebagai contoh, di San Francisco, pejalan kaki anjing mesti berlesen dengan bandar raya, terbatas kepada 8 ekor anjing dengan cawak yang tidak lebih panjang daripada , mempunyai insurans liabiliti dan lesen untuk setiap anjing, mempunyai air minuman tersedia dan alat pertolongan cemas, dan membawa telefon bimbit.

Pertikaian
Banyak penyelidikan menggariskan faedah jalan kaki dengan anjing untuk anjing dan manusia, lalu menggalakkan kesejahteraan mental dan fizikal serta kebolehgaulan. Walau bagaimanapun, anjing yang memaparkan agresi menjejaskan faedah ini, kerana "menyebabkan tanggungan sosial dan emosi yang besar untuk orang ramai". Haiwan liar telah didokumenkan melaraskan taburannya dan kegiatannya untuk menghindari kawasan yang kerap dikunjungi oleh anjing, yang mungkin menempatkan tekanan tambahan ke atas populasi liar di habitat utama atau pada musim utama.

Undang-undang
Pemerintah Iran melarang jalan kaki dengan anjing sejak Jun 2025 di kebanyakan kawasan di bandar raya di dalam negara.

Lihat juga
 Pet sitting
 Teksi haiwan peliharaan
 Pusat jagaan harian anjing
 Jalan kaki dengan anjing di Iran

Rujukan

Kategori:Profesion dan profesional berkaitan dengan anjing
Kategori:Anjing sebagai haiwan peliharaan
Kategori:Berjalan
Kategori:Senaman fizikal
Kategori:Rencana mengandungi klip video